open-index/open-wikipedia-markdown huggingface dataset:
Абинск

**Абинск** ( ) е град на југот на европскиот дел на Руската Федерација. Сместен е во југозападниот дел на Краснодарскиот Крај и административно припаѓа на нејзиниот Абинскиот реон, кој е исто така административен центар.
мини|Абинската железничка станица
Според податоците на Националната статистичка служба на Руската Федерација за 2017 година, во градот живееле 37 749 жители.

## Географија
Градот Абинск се наоѓа во југозападниот дел на Краснодарскиот Крај. Сместен е на југозападниот раб на алувијалната Закубанска рамнина, односно на местото каде што рамнината постепено преминува во ридската област на северните подножје на Големиот Кавказ, на надморска височина од околу 40 метри. Низ градот тече реката Абин, притока на вештачкото Варнавинско езеро и дел од басенот на реката Кубањ. Градот се наоѓа на околу 80 километри југозападно од покраинската престолнина Краснодар, односно околу 12 километри источно од Кримск, седиштето на Кримскиот реон.

Делот од магистралата А146, што го поврзува Краснодар со Новоросијск на брегот на Црното Море и железничката пруга по истата релација, минува низ градот.

## Историја
Во 1834 година била изградена тврдината Абин, руска воена тврдина изградена на местото на некогашниот адигејски аул (тврдинско село), што се смета за претходник на современата населба. Самата тврдина не траела долго и набргу била напуштена, а на нејзино место во 1863 година *азовските* козаци ја изградиле својата населба, станицата *Абинскај* .

Во декември 1962 година станицата Абинскаја добила официјален статус на полуурбано работничко гратче и го добила името *Абински*, а помалку од една година подоцна добила статус на град и ново име - Абинск.

## Демографија
Според податоците на Националната статистичка служба на Русија, во градот Абинск во 2010 година регистрирани се 34 928 жители, што е зголемување во споредба со претходниот попис од 2002 година за нешто повеќе од илјада жители. Според проценките на истата служба за 2017 година, бројот на жители во градот се зголемил на 37 749 жители.

Според податоците од јануари 2017 година, градот Абинск се наоѓал на 419-то место меѓу 1 112 официјални градови на Руската Федерација.

## Поврзано

* Краснодарски крај
* Абински реон
* Абин
* Список на градови во Русија

## Користена литература

## Надворешни врски

Категорија:Градови во Краснодарскиот крај
Категорија:Населени места основани во 1863 година
Чеченци

**Чеченци** ( čeč. нохчий), или **Чеченците** ( rus. Чеченци ), се кавкаски народ, кој живее главно во Русија, односно во Република Чеченија, што сочинува околу 98% од населението. Чеченците се претежно од исламска религија и тие зборуваат чеченски јазик, кој припаѓа на групата Нах од семејството на јазици од североисток на Кавказ .

Чеченци има вкупно околу 832.000.

Низ историјата, Чеченците биле познати по нивниот жесток отпор кон руските напаѓачи, а подоцна и по нивните чести бунтови против руските и советските власти. Во 40-тите години на минатиот век, под обвинение за договарање со Германците за време на Втората светска војна, Сталин го наредил колективно да бидат депортирани во Сибир . Тие се вратија во својата татковина во 1956 година.

Во 90-тите години, Чеченците страдаа сериозно, бидејќи нивната татковина стана сцена на две војни за независност од Русија.

[мини|250п|Положба на [Чеченија на Кавказ]]

## Поврзано

* Прва руско-чеченска војна
* Втора руско-чеченска војна

Категорија:Кавказ
Категорија:Чеченија
Категорија:Народи во Русија
Категорија:Народи во Дагестан
Монарх

мини|Сите суверени на светот, 1879.
**Монарх** — име за лице кое како владетел на држава управува доживотно со државата врз основа на законот за наследство. Државите на чело е монарх се нарекуваат монархии. Монархот мора да биде приврзан кон црквата и религијата за да биде крунисан за император или крал на една држава.

## Надворешни врски

* Поимник на европски благороднички, кнежевски, кралски и царски титули
* Архонтологија
Категорија:Титули
Категорија:Политика
Амандов синец

**Амандовиот синец** (*Polyommatus amandus*) е пеперутка од видот на пеперутки синци. Пеперугата живее во Евроазија, вклучувајќи ја и Македонија.

## Опис
Распонот на крилјата на пеперугата е од 29 до 35 мм. Оваа пеперутка е значително поголема од останатите синци. Горната страна на крилјата на пеперутката е со забележливи нијанси на светлосина боја. Средишниот дел преминува кон блега, а кон краевите се затемнува кон темносина. Вените се со темносина боја. Рабовите на крилјата се бели, со црна бордура. Долната страна на пеперугата е светлокафена или кремаста со присуство на црни, бели и жолти точки со различна форма и големина. Рабовите се бели со темнокафена бордура.

(MHNT) Polyommatus amandus - Lublin Poland - male dorsal.jpg | *Polyommatus amandus* ♂   	
(MHNT) Polyommatus amandus - Lublin Poland - male ventral.jpg |*Polyommatus amandus* ♂ △ 	


## Биологија
Амандовиот синец живее во голем дел од Европа и делови од Азија. Претпочита долини, ливади тревни површини и отворени места каде има растенија со кои се хранат ларвите. Најчесто живее до надморска висина до 1000 метри.

Возрасните единки летаат од мај до август. Ларвите се хранат со растенијата Vicia, Lathyrus pratensis и  Vicia cracca. Мажјаците летаат околу растенијата со кои се хранат и чекаат да пристигнат женките. Ларвите лачат леплива блага течност со која се хранат мравки и со тоа се заштитуваат од грабливци.

## Наводи

## Поврзано
* Пеперутки во Македонија

Категорија:Инсекти на Македонија
Категорија:Синци
Багремова пеперуга

**Багремова пеперутка** (*Satyrium acaciae*) е пеперутка од видот на пеперутки сивци.

## Распространетост
Оваа пеперутка живее во Западна Европа, Средна Европа и дел од Јужна Европа, вклучувајќи и Македонија. Не се наоѓа во јужна Италија, Средоземјето и Пиринејскиот Полуостров.

## Опис
Горната страна на пеперутката е темнокафена, и е скоро целосно еднобојна. Кај мажјаците има од 1 до 3 жолто-црвени точки, а кај женките има од 2 до 5. Телото и антените исто така се темнокафени. Долната страна на пеперутката е со посветла нијанса на кафена боја. Рабовите се во бела боја, покрај кои има црна линија. Има жолти точки со црна бордура во долниот дел. Се забележува и бела линија составена од бели точки која поминува низ целата површина на крилјата.Ларвите на пеперугата се жолто-зелени.

## Наводи

## Поврзано
* Пеперутки во Македонија
Балкански бакарец

**Балкански бакарец** (*Lycaena candens*) е пеперутка од видот на бакарци. Пеперутката живее и во Македонија.

## Распространетост
Пеперутката живее во делови од Евроазија, поточно во Јужна Европа и Кавказот.

## Подвидови
* *L. c. leonhardi*  (Fruhstorfer, 1917)
* *L. c. pfeifferi* (Beuret, 1952) - Кавказ

## Опис
Пеперутката е мала по раст. Горната страна на крилјата е со забележителна портокалова боја. Самите рабови се со бела боја, а покрај рабовите има нијанси на црна боја. Телото на пеперугата е црно, а антените во црно-бела боја. Кај женките горната страна е целосно портокалова. Ларвите се хранат со растението *[[Rumex]]*.

## Поврзано
*Пеперутки во Македонија

## Наводи
Боровинков синец

**Боровинковиот синец** (Agriades optilete) е пеперутка од видот на пеперутки синци. Пеперугата ја има и во Македонија.

## Опис
Пеперутката живее во Источна Европа, Северна Азија и западниот дел на Северна Америка.  
Распонот на крилјата е околу 14 мм. Возразните единки летаат од јуни до август, во зависност од локацијата. Ларвите се хранат со растенијата *[[Vaccinium oxycoccos]]*, *[[Empetrum nigrum]]*, боровинка  и слично. 

Горната страна на крилјата е во темносина боја, со црни рабови. Телото и антените се црни. Долната страна на крилјата е во светлосина боја, со црни дамки и бели бордури. Во долниот дел има карактеристична сина дамка со портокалова бордура.

## Галерија

Image:Plebeius optilete.jpg|Горна страна
Image:Plebeius optilete.underside.jpg|Долна страна
File:The Macrolepidoptera of the world (Taf. 79) (8145271295).jpg| Цртежи


## Наводи

## Надворешни врски
*Vlindernet.nl
Виолетов синец

**Виолетовиот синец** (*Polyommatus thersites*) е пеперутка од видот на пеперутки синци. Пеперугата живее Евроазија, односно од Јужна Европа до Сибир. Ја има и во Македонија.

## Опис
Пеперутката е различна по физички изглед кај мажјаците и женките. Горната страна кај мажјакот е сина, со бели рабови и црна бордура. Се забележува и црна дамка. Горната страна кај женките е претежно кафена со жолти примеси, а кај телото се забележува сина нијанса. Покрај рабовите има жолти дамки. Долната страна на крилјата е со црни, бели и жолти дамки со различна големина. Основната боја е кафена, која кај мажјаците е посветла.  Ларвите се хранат со  растенијата *[[Onobrychis arenaria|O. arenaria]]*, *[[Onobrychis peduncularis|O. peduncularis]]*, *[[Onobrychis sativa|O. sativa]]* и *[[Onobrychis viciifolia|O. viciifolia]]*)

## Подвидови
Оваа пеперутка има два подвида:
**P. t. thersites* 
**P. t. orientis* (Sheljuzhko, 1928)

## Галерија

Chapman's blue (Polyommatus thersites thersites) male underside Bulgaria.jpg|Мажјак, долен дел
Chapman's blue (Polyommatus thersites thersites) female underside Italy.jpg|Женка, долен дел 


## Наводи

## Поврзано
* Пеперутки во Македонија

Категорија:Инсекти на Македонија
Категорија:Синци
Грчки кафенец

**Грчкиот кафенец** (*Polyommatus aroaniensis*) е пеперутка од видот на пеперутки синци.

## Опис
Оваа пеперутка е опишана за прв пат од Џон Бран во 1976 година. Живее на Балканскиот Полуостров, вклучувајќи ја и Македонија.

Распонот на крилјата на пеперутката е од 28 до 32 мм. Горната страна на крилјата кај пеперутките е темнокафена боја. Коренот на крилјата е во црна боја, а телото е темнокафено. Рабовите се во бела боја, а вените во темнокафена. Долната страна на пеперутката е светлокафена, односно кремаста боја. Има црни и бели точки со различна големина и форма. Вените се во кафена боја. Возрасните единки летаат од јули до август. Ларите се хранат со растението *[[Onobrychis]]*.

## Наводи

## Поврзано
* Пеперутки во Македонија

Категорија:Инсекти на Македонија
Категорија:Синци
Здравецов синец

**Здравецов синец** (*Eumedonia eumedon*) е пеперутка од видот на пеперутки синци. Пеперугата ја има и во Македонија.

## Опис

Распонот на крилјата е од 26 до 30 мм. Возрасните единки летаат од мај до август, во зависност од локацијата. Ларвите се хранат со растенијата *[[Geranium]]* и *[[Erodium]]*.
Горната страна на крилјата на пеперутката е со темнокафена боја на врвовите на крилјата која постепено се прелива кон темносина сјајна боја. Кон дното на крилјата има портокалови дамки. Рабовите на крилјата се во бела боја. Телото е темнокафено кон црно, а антените црни и бели. Долната страна на крилјата е во светлокафена боја која во основата се прелива кон синкасто-сребрена боја. Телото е во истата боја на долната страна. На крилјата има дамки во црни, бели и жолти дамки со различна форма и големина.

## Наводи

## Поврзано

* Пеперутки во Македонија

## Надворешни врски
*Пеперутки во Европа

Категорија:Инсекти на Македонија
Категорија:Синци
Назабенокрилест синец

**Назабенокрилестиот синец** (*Polyommatus daphnis*) е пеперутка од видот на пеперутки синци.

## Подвидови

Подвидови на пеперугата се:
* *Polyommatus daphnis daphnis* –
* *Polyommatus daphnis elamita* (Le Cerf, 1913) 
* *Polyommatus daphnis hayesi* (Larsen, 1974)
* *Polyommatus daphnis versicolor* (Heyne, 1895) 

## Распространетост
Пеперутката живее во Источна Европа, Јужна Европа и Западна Азија. Живее и во Македонија. Овие пеперутки живеат во тревни површини и отворени ливади. Живеат на места од 200 до 1700 метри надморска висина..

## Опис
Распонот на крилјата на пеперугата е од 36 до 38 мм. Кај овие пеперутки има различен изглед кај мажјакот и женката. Горната страна на крилјата кај мажјаците е во светлосина боја во средишниот дел на телото, а кон краевите е во сива боја. Рабовите се во бела боја, а има и црна бордура. Антените се во црна и бела боја. Горната страна кај женките е Темнокафена, а во средишниот дел е во сина боја. Долната страна кај мажјаците е со светлокафена боја, со нијанси на зелена. Кај женките бојата е потемна. Кај двата пола има дамки во црна и бела боја со различна големина. Возрасните единки летаат од јуни до август. 

## Галерија

File:Polyommatus daphnis - Meleager's blue 03.jpg|Парење
File: Meleager's Blue (Polyommatus daphnis).jpg|Женка, горен дел
File:Meleageria daphinis.jpg|Женка, долен дел
File: Polyommatus daphnis.female.jpg|Музејски примерок, женка


## Литература
* LepIndex: The Global Lepidoptera Names Index. Beccaloni G.W., Scoble M.J., Robinson G.S. & Pitkin B.
* Tom Tolman et Richard Lewington, Guide des papillons d'Europe et d'Afrique du Nord, Delachaux et Niestlé, 1997 ()
* Otakar Kudrna: The distribution atlas of European butterflies. In: oedippus. Band 20. Apollo Books, Stenstrup Danmark 2002, , S. 258.
* Chris A. M. van Swaay & Martin S. Warren: Red Data Book of European Butterflies (Rhopalocera), Nature and Environment, No. 99, Council of Europe Publishing, Strasbourg, 1999

## Наводи

## Поврзано

* Пеперутки во Македонија

## Надворешни врски
* Lepiforum.de
* Schmetterling-raupe.de
Обична седефка

**Обичната седедфка** (*Argynnis paphia*) е пеперутка од видот на пеперутки седефки. Живее во Европа и Азија во умерени предели. Ја има и во Македонија.

## Опис
Распонот на крилјата на пеперугата е од 54 до 70 мм. Мажјаците обично се побледи и помали од женките. Горната страна кај двата пола е во портокалова боја, со изразени точки и шари во црна боја. Во основата на крилјата има бела нијанса. Долната страна е малку поразлична од горната. Предниот дел е многу сличен со горната страна, но задниот дел шари во сребрена и зеленкаста боја. Гасениците се кафени со жолта линија.


Argynnis paphia MHNT CUT 2013 3 24 PONT GERENDOINE Male Dorsal.jpg|Мажјак, горна страна
Argynnis paphia MHNT CUT 2013 3 24 PONT GERENDOINE Male Ventral.jpg|Мажјак, долна страна
Argynnis paphia MHNT CUT 2013 3 24 Cabrerets 46 Female Dorsal.jpg|Женка, горна страна
Argynnis paphia MHNT CUT 2013 3 24 Cabrerets 46 Female Ventral.jpg|Женка, долна страна


## Подвидови
**A. p. butleri* Krulikovsky, 1909
**A. p. thalassata* Fruhstorfer, 1909 
**A. p. dives* (Oberthür, 1908) 
**A. p. argyrorrhytes* Seitz, [1909]
**A. p. delila* Röber, 1896 
**A. p. masandarensis* Gross & Ebert, 1975 
**A. p. pusilla* Wnukowsky, 1927 
**A. p. neopaphia* Fruhstorfer, 1907 
**A. p. virescens* Nakahara, 1926 
**A. p. geisha* Hemming, 1934 
**A. p. tsushimana* Fruhstorfer, 1906 
**A. p. megalegoria* Fruhstorfer, 1907 
**A. p. argyrophontes* Oberthür, 1923 
**A. p. formosicola* Matsumura

## Галерија

Centaurea phrygia - Argynnis paphia female - Keila.jpg|Женка
Silver-washed fritillary butterfly (Argynnis paphia) male 3.jpg|Мажјак
Silver-washed fritillary butterfly (Argynnis paphia) male underside 2.jpg|Мажјак, долен дел
Silver-washed fritillary (Argynnis paphia) female underside 2.jpg|Женка, долен дел
Image:Butterfly Silver-washed Fritillary - Argynnis paphia.jpg|Мажјак
Silver-washed fritillaries (Argynnis paphia) mating.jpg|Парење
Silver-washed fritillary (Argynnis paphia) female Valesina.jpg|Женка.


## Наводи

## Литература
* Tom Tolman and Richard Lewington, 2009  *Collins Butterfly Guide:The Most Complete Field Guide to the Butterflies of Britain and Europe* Harper Collins.  .
* Crory, Andrew. 2016. Fritillary Butterflies.  *The Irish Hare*. Ulster Wildlife Membership Magazine.  Issue 113 p.&nbsp;4
Пандорина седефка

**Пандорината седефка** (*Argynnis Pandoriana pandora*) е пеперутка од видот на пеперутки седефки. Живее во Јужна Европа, Северна Африка и Блискиот Исток. Ја има и во Македонија.

## Опис
Распонот на крилјата е од 64 до 80 мм. Мажјакот е посветол од женката. Основната боја на горната страна на крилјата е портокалова, со изразени црни дамки и шари. Долнито дел има бела нијанса. Долната страна е поразлична. Задниот дел од долната страна е зеленкаст а кај женките има и бела нијанса. Средишниот дел на задната страна е како горната страна, а врвовите со светлозелена или кремаста боја. Пеперутката лета од април до септември.

## Галерија

Argynnis pandora MHNT CUT 2013 3 23 Teruel Male Dorsal.jpg|Мажјак, горна страна
Argynnis pandora MHNT CUT 2013 3 23 Teruel Male Ventral.jpg|Мажјак, долна страна
Argynnis pandora MHNT CUT 2013 3 23 Teruel Female Dorsal.jpg|Женка, горна страна
Argynnis pandora MHNT CUT 2013 3 23 Teruel Female Ventral.jpg|Женка, долна страна


## Наводи

## Надворешни врски
*Пеперутки во Европа
*Пеперутки во Европа
Пиринејски синец

**Пиринејскиот синец** (Agriades pyrenaicus) е пеперутка од видот  на пеперутки синци. 

## Опис
Оваа пеперутка живее во Јужна Европа, Мала Азија и Кавказот. Оваа пеперуга живее на карпести долини на планини, на надморска висина од 1500 до 2200 метри.

Распонот на крилјата на пеперугата  од 22 до 28 мм.  Горната страна на крилјата е во сива боја, со црни вени и бели нијанси на крилјата. Рабовите се во бела боја, со црна бордура. Телото е сивкасто накај сино со антени во црни и бели линии. Долната страна на крилјата е во кремаста боја со црни и бели линии во различни форми. Ларвите се хранат со растението *[[Androsace]]*.

## Подвидови
**A. p. pyrenaicus* (central Pyrenees)
**A. p. asturiensis* (Oberthür, 1910) 
**A. p. dardanus* (Freyer, 1844)
**A. p. ergane* (Higgins, 1981)

## Наводи

## Поврзано
* Пеперутки во Македонија
Планински кафенец

**Планинскиот кафенец** (*Polyommatus ripartii*)  е пеперутка од видот на пеперутки синци.

## Опис
Пеперутката живее во Јужна Европа, Мала Азија па сè до Сибир.

Телото на пеперутката е темнокафено, накај црно. Горната страна на крилјата се во кафена боја со темнокафени вени. Долната страна на крилјата е во светлокафена боја, односно кремаста, со бела пруга во средишниот дел на крилјата. Има и црни и бели нерамномерни точки. Антените се во црна и бела боја.

## Галерија

Податотека:Polyommatus ripartii 1.jpg|Планински венец во природна средина.
Податотека:Polyommatus ripartii.JPG|Парење
Податотека:Polyommatusripartii.jpg|Цртеж на планинскиот венец од Адалберт Зајц


## Наводи

## Поврзано
* Пеперутки во Македонија

## Надворешни врски
*Пеперутки во Европа
Жолтикав синец

**Жолтикавиот синец** (*Plebejus idas*) е пеперуга од видот на синци. Пеперугата ја има и во Македонија.

## Подвидови
Подвидовите на пеперугата се:

* *Plebejus idas acreon* (Fabricius, 1787)
* *Plebejus idas alaskensis* F. Chermock, 1945
* *Plebejus idas altarmenus* (Forster, 1936) 
* *Plebejus idas argulus* (Frey, 1882)
* *Plebejus idas aster* (Edwards, 1882)
* *Plebejus idas atrapraetextus* Field, 1939
* *Plebejus idas bavarica* (Forster, 1936)
* *Plebejus idas bellieri* (Oberthür, 1910) 
* *Plebejus idas empetri* Freeman, 1938
* *Plebejus idas longinus* (Nabokov, 1949)
* *Plebejus idas lotis* Lintner, 1879
* *Plebejus idas magnagraeta* Verity,1936 
* *Plebejus idas nabokovi* (Masters, 1972)
* *Plebejus idas sareptensis* Chapman, 1917
* *Plebejus idas scudderi* (Edwards, 1861)
* *Plebejus idas sublivens* (Nabokov, 1949)
* *Plebejus idas tshimganus* (Forster, 1936)

## Распространетост
Овој вид пеперутки живее во скоро цела Европа па сè до Источна Азија. Најчесто може да се пронајде во тревни и цветни предели, мешани зимзелени шуми и влажни долини, на надморска висина од 200 до 2100 метри.

## Опис
Распонот на крилјата на пеперугата е од 17 до 28 мм. Овој вид на пеперуги има доста голема варијабилност во однос на бојата. Најчесто, горната страна е темносина, со изразени црни вени. Телото е светлосино, а антените црни и бели. Рабиовите се бели. Долната страна е светлокафена, со црни и жолти дамки во различна форма и големина. Забележителна е и црна бордура.

## Биологија
Пеперугата лета  со една генерацијата годишно, од јуни до август во зависност од локацијата. Ларвите се хранат со растенијата *[[Calluna vulgaris]]*, *[[Vaccinium uliginosum]]* и *[[Empetrum nigrum]]*. Обично гасениците се придружени од мравки. Презимува како гасеница.

## Галерија

File: Lycaeidas idas 01 (HS).jpg|Парење
File: Lycaeidas idas 03 (HS).jpg|Женка, горен дел
File:Plebeius-idas-male-HH.jpg|Мажјак, горен дел
File:Plebeius-idas-male-u-HH.jpg|Мажјак, долен дел
Idas blue (Plebejus idas baldur) female Bulgaria.jpg|Женка, горна страна
Idas blue (Plebejus idas baldur) female underside Bulgaria.jpg|Женка, долна страна


## Наводи

## Надворешни врски
* Лаарви на северноевропските пеперуги
* Lepiforum.de

Категорија:Инсекти на Македонија
Категорија:Синци
Категорија:Животински таксони опишани од Карл Линеј
Пулејкава пеперуга

**Пулејковата пеперуга** (*Hamearis lucina*) е пеперутка од видот на пегави пеперутки. Оваа пеперутка е единствената која го сочинува овој вид на пеперутки. Пеперугата живее и во Македонија.

## Опис
Крилјата кај мажјаците имаат распон на крилјата од 29 до 31 мм, а кај женките од 31 до 34 мм. Основната боја на горната страна на крилјата е темнокафена, а со истата боја е и телото и антените. Како што посочува и самото име на видот на пеперутките, горната страна на крилјата е исшарана со пеги (дамки) во жолта боја. Самите краеви на крилјата се во бела боја.

(MHNT) Hamearis lucina - Slovensky kras- OP, Slovakia - male dorsal.jpg |*Hamearis lucina* ♂  
(MHNT) Hamearis lucina - Slovensky kras- OP, Slovakia - male ventral.jpg |*Hamearis lucina* ♂   △
(MHNT) Hamearis lucina - Amiel Penne, Tarn, France - female dorsal.jpg|*Hamearis lucina* ♀ 


## Распространетост
Овој вид на пеперутки живее во западниот дел на Евроазија, поточно од Шпанија и Велика Британија па сè до Балканот.  Пеперугата сака тревни површини покрај варовници и шуми.

## Поведение
Возрасните единки покажуваат различно однесување кај мажјаците и женките. Мажјаците се територијални, покажуваат одбрамбено однесување на мали заштитени простори. Помеѓу мажјаците може да се забележат и борби во лет. Женките се помалку „истакнати“, но често летаат поминувајќи до 250 метри.

## Растенија
Во Велика Британија пеперутката живее на растенијата  Primula veris, Primula vulgaris, Primula veris, а во светот и на Primula elatior.

## Поврзано
* Пеперутки во Македонија

## Наводи

Категорија:Пегави пеперутки
Категорија:Инсекти на Македонија
Категорија:Таксони опишани од Карл Линеј
Пурпурен бакарец

**Пурпурниот бакарец** (*Lycaena alciphron*) е пеперутка од видот на пеперутки бакарци. Пеперугата ја има и во Македонија.

## Опис
Оваа пеперутка покажува физички разлики помеѓу машки и женски пол. Горната страна на крилјата кај женките е портокалова со кафени нијанси, каде се гледаат темни вени и црни дамки. Покрај самите рабови има црни ленти, а самиот раб на крилјата е со бела нијанса. Горната страна кај мажјаците има јасно видлива виолетова нијанса во средишниот дел на крилјата и телото, а кој краевите има кафени нијанси. Рабовите се со бела нијанса. Долната страна е со кремаста боја, со црни дамки. Гасениците се ноќни видови. Јадат мајчина душица и капини. Оваа пеперуга живее на надморска висина до 900 метри.

(MHNT) Lycaena alciphron - Kaunas, Lithuania - male dorsal.jpg |*Lycaena alciphron* ♂  	
(MHNT) Lycaena alciphron - Kaunas, Lithuania - male ventral.jpg |*Lycaena alciphron* ♂   △	


## Подвидови
Подвидови на пеперугата се:
**Lycaena alciphron melibaeus* (Staudinger, 1878)
**Lycaena alciphron gordius* (Sulzer, 1776)
**Lycaena alciphron heracleana* (Blachier, 1908)
**Lycaena alciphron granadensis* (Ribbe, 1905)

## Галерија

File:Lycaena alciphron female.jpg|Примерок, долна страна
Image:Lycaena alciphron M 1.jpg|Примерок, долна страна
Image:Lycaena alciphron M 2.jpg|Парење
File:Purple-shot copper, Lycaena alciphron.jpg|Парење


## Наводи

## Поврзано

* Пеперутки во Македонија
Сјаен синец

**Сјајниот синец** (*Plebejus argyrognomon*)  е пеперутка од видот на пеперутки синци. Пеперутката ја има и во Македонија.

## Подвидови
Подвидовите на пеперутката се:
* *Plebeius argyrognomon argyrognomon* Korb & Bolshakov, 2011
* *Plebejus argyrognomon buchara* (Forster, 1936)
* *Plebejus argyrognomon caerulescens* (Grum-Grshimailo, 1893) 
* *Plebejus argyrognomon danapriensis* (Stempfer-Schmidt, 1932)
* *Plebejus argyrognomon euergetes* (Stauder, 1914) 
* *Plebejus argyrognomon letitia* (Hemming, 1934) 
* *Plebejus argyrognomon praeterinsularis* (Verity, 1921)
* *Plebejus argyrognomon anceps* Churkin, 2004 

## Распространетост
Пеперугата може да се најде во Средна Европа, Јужна Европа, Кавказот, Сибир па сè до Монголија. Овој вид претпочита тревни и цветни површини од 200 до 1500 метри надморска висина.

## Опис
Пеперугата има распон на крилја од 28 до 34 мм. Овој вид има разлики помеѓу машки и женски пол. Горната страна кај мажјаците е сина, со кафени рабови. Телото е црно, а во иста боја се и антените. Женките се кафени, со сино тело. Покрај рабовите има и жолти дамки. Долната страна кај двата пола е слична, односно кремаста по боја,  со редови од црни и портокалови дами во различна форма и број. Има и црна бордура покрај рабовите на крилјата.

(MHNT) Plebejus argyrognomon - Roztocze Poland - male dorsal.jpg |* Plebejus a. argyrognomon* ♂  
(MHNT) Plebejus argyrognomon - Roztocze Poland - male ventral.jpg| ♂  △
(MHNT) Plebejus argyrognomon - Tyniec Poland - female dorsal.jpg| ♀  
(MHNT) Plebejus argyrognomon - Tyniec Poland - female ventral.jpg|♀ △


## Биологија
Видот има две генерации годишно од мај до август, во зависност од локацијата.Ларви се хранат со *[[Coronilla varia]]*, *[[Securigera varia]]*, *[[Trifolium repens]]*, *[[Melilotus officinalis]]*, *[[Medicago sativa]]*, *[[Lotus corniculatus]]*, *[[Onobrychis viciifolia]]*, *[[Vicia sativa]]* и *[[Astragalus glycyphyllos]]*. 

## Наводи

## Надворешни врски

* Lepiforum.de
* Svenska fjarilar
* Колекција пеперутки
Тиркизен синец

**Тиркизниот синец** (*Polyommatus (Plebicula) dorylas*) е пеперутка од видот на пеперутки синци.

## Распространетост
Оваа пеперутка живее во Јужна Европа, Мала Азија, Урал и Кавказ. Пеперутката живее на места со надморска висина од 500 до 2000 метри.

## Опис
Распонот на крилјата на пеперугата е од 15 до 17 мм. Горната страна на крилјата е претежно во сина боја. Основната боја е светлосина, промешана со темносина. Вените на крилјата се во светлосина боја. Рабовите на крилјата се во бела боја, а има и црна бордура. Телото на пеперугата е во светлосина боја,  а антените во црна и бела. Долната страна на крилјата е во сосема друга боја, односно кремаста. Крилјата се исшарани со црни, портокалови и бели дами со различна големина и форма. Рабовите повторно се бели со тенка црна бордура. Возрасните единки летаат од мај до септември и имаат по две генерации.

## Подвидови
Подвидови на пеперугата се:
**Polyommatus dorylas magna* Bálint, 1985 (Романија)
**Polyommatus dorylas castilla* (Fruhstorfer, 1910) (Шпанија)
**Polyommatus dorylas armenus* (Staudinger, 1871) (Кавказ)

## Наводи

## Надворешни врски
*Пеперутки во Европа
*Lepsit

Категорија:Синци
Категорија:Инсекти на Македонија
Сицилиска зора

**Сицилиска зора** (*Anthocharis damone*) е пеперутка од видот на пеперутки белци. Оваа пеперуга ја има и во Македонија.

## Распространетост
Пеперугата живее во Јужна Европа и Мала Азија. На пример, во Ерменија пеперугата претпочита шумски и тревни предели со надморска висина од 1200 до 2200 метри.

## Опис
Оваа пеперуга покажува визуелни разлики помеѓу машки и женски пол. Горната страна кај мажјакот е поделен на две полиња, предниот дел е во портокалова боја, а задниот во жолта. Помеѓу двете бои има нијанса на црна. Женката пак има бели предни делови со црно-кафени врвови и бледожолт заден дел. Телото и антените се црни. Долната страна, во задниот дел е ист кај двата пола, кои наликуваат на сушен лист, односно жолто поле со шарени кафени дамки. Предниот дел кај мажјаците е портокалов и жолт со шарени жолто-црни шари на врвовите. Кај женките има само бела боја со шарени шолто-црни шари. Двата пола имаат црна дамка во предниот дел на крилјата..

(MHNT) Anthocharis damone - Randazzo Mt Etna Italie - male dorsal.jpg|*Anthocharis damone* ♂  	
(MHNT) Anthocharis damone - Randazzo Mt Etna Italie - male ventral.jpg|*Anthocharis damone* ♂   △	


## Наводи

## Поврзано
* Пеперутки во Македонија

## Надворешни врски
*Пеперуги во Европа
Балканска зора

**Балканска зора** (*Anthocharis gruneri*) е пеперутка од видот на пеперутки белци. 

## Распространетост
Пеперутката живее на Балканот, Мала Азија и Кавказот. Во Македонија живее посебен подвид на зората. Во Ерменија на пример, пеперугата живее во шумски и тревни предели на надморска висина од 400 до 2000 метри

## Опис
Оваа пеперуга има јасни видливи разлики помеѓу машкиот и женскиот пол. Долниот дел од горната страна кај мажјакот и кај женката се слични, односно бели со темни шари, но се разликуваат во нијансите на боите. Предниот дел од горната страна е поделен на бело и портокалово поле со црна бордура и црни врвови кај мажјаците, додека пак кај женките има бела боја наместо портокалова. Телото и антените се црни. Долната страна е слична со горната но се забележително  потемни нијанси кај двата пола.

## Подвидови
**Anthocharis gruneri gruneri* 
**Anthocharis gruneri armeniaca* Christoph, 1893 
**Anthocharis gruneri macedonica* (Buresch, 1921) 
**Anthocharis gruneri parnassi* (Bernardi, 1970)
**Anthocharis gruneri fereiduni* (Carbonell et Back, 2009) 
**Anthocharis gruneri eros* (Röber, 1907) 
**Anthocharis gruneri zamanii* Naderi et Back, 2019 

## Галерија

File:Macrolepidoptera01seitz 0051.jpg|Цртеж од Зајц

## Наводи

## Поврзано

* Пеперутки во Македонија
Дамчест белец

**Дамчест белец** (*Euchloe ausonia*) е пеперутка од видот на пеперутки белци. Пеперутката ја има и во Македонија.

## Распространетост
Оваа пеперутка живее во Средна и Јужна Европа па сè до Тибет на исток. Пеперутките претпочитаат карпести стрмни предели, напуштени земјишта, отворени маслинови полиња и ливади. Живее на надморска висина до 1600 метри.

## Опис
Распонот на крилјата на пеперугата е од 36 до 48 мм. Мажјакот и женката се разликуваат по мали детали, односно женката е малку поголема и има потемни нијанси. Горната страна е претежно бела, каде предниот дел има црни врвови, а задниот дел има бледо пресликување од долната страна на крилјата. Телото и антените се црни. Долната страна е бела во предниот дел со жолтеникави врвови. Задниот дел е исшаран со зелени дамки. Ларвите се хранат со растенијата *[[Sinapis arvensis]]*, *[[Isatis tinctoria]]*, *[[Isatis glauca]]*, *[[Aethionema saxatile]]*, *[[Iberis sempervirens]]*, *[[Biscutella mollis]]*, *[[Biscutella laevigata]]*, *[[Bunias erucago]]* и *[[Aurinia saxatilis]]*. Пеперугите имаат по две генерации годишно и летаат од март до јули.

## Подвидови
Подвидовите на пеперутката се:
**Euchloe ausonia maxima* Verity, 1925
**Euchloe ausonia graeca* (Verity, 1925) 
**Euchloe ausonia pulverata* (Christoph, 1884) 
**Euchloe ausonia volgensis* Krulikovsky, 1897 
**Euchloe ausonia melisande* Frühstorfer, 1908 
**Euchloe ausonia irinia* Dubatolov & Kosterin, 1994

## Наводи

*Yurii Petrovich Korshunov, Pavel Yunievich Gorbunov: *Dnevnye babochki aziatskoi chasti Rossii. Spravochnik*. (*Butterflies of the Asian part of Russia, A handbook*) . Ural University Press, Ekaterinburg 1995. (In Russian) Pieridae - English translation
*V. V. Dubatolov, OE Kosterin: A new subspecies of the *Euchloe ausonia* Hubner species group from the highlands of the Dzhungarian Alatau (East Kazakhstan) (Lepidoptera, Pieridae). In: *Atalanta*. 25 (3/4), p.&nbsp;513-520, Würzburg
*S.K. Basket: The Butterfly Fauna (Lepidoptera, Rhopalocera) of the Kungey Ala-Too Mt. Range (Northern Tien Shan). In: *Entomological Review*. 89 (7), pp.&nbsp;793–804, 2009 doi : 10.1134 / S0013873809070057
*Suvad Lelo: Contribution to the fauna of butterflies in Bosnia and Hercegovina. In: *Acta entomologica serbica*. 207, 12 (2), pp.&nbsp;73–92, Belgrade
*V.V. Anikin: Rare and disappearing invertebrate land species of Saratov region. In: *Povolzhskiy Journal of Ecology*. Special Issue, 2006 (3), pp.&nbsp;47–56, Saratov ISSN  1684-7318
*Ahmad Katbeh-Bader, Zuhair S. Amr, Suhail Isma'el: The butterflies of Jordan. In: *Journal of Research on the Lepidoptera*. 37, pp.&nbsp;11–26, Amman 1998 (2003) 
*John Still: butterflies and caterpillars of Europe . Mosaik Verlag, Munich 1999,  .
*Tom Tolman, Richard Lewington: *The butterflies of Europe and Northwest Africa* Harper Collins  .

## Поврзано
* Пеперутки во Македонија

## Надворешни врски
* Пеперутки во Ерменија

Категорија:Инсекти на Македонија
Категорија:Белци (пеперутки)
Увс Нур

thumb|left|<center>Сателитска фотографија од езерото Увс Нур
thumb|left|400px|<center>Положба на езерото Увс Нур во Убсунурската котлина

**Увс Нур** (монголски јазик: Увс нуур, руски јазик: Убсу-Нур или Убса) е високосолено езеро кое се наоѓа во пограничното подрачје помеѓу Монголија и Русија (помал дел). Североисточниот дел на езерото се наоѓа во Руската Република Тува, а најголемата населба е во монголскиот дел, Улагом. Ова многу солено и плитко езеро е остаток од големото солено море кое зафаќало многу поголема површина пред неколку илјади години. Увс Нур, со површина од 3.350 км², е најголемото езеро во Монголија и се наоѓа на 759 метри под нивото на морето, во депресијата на Убсунурските басени, кревок затворен слив (ендорејски базен). 
Во долината Убсунур, најсеверната пустина на светот се среќава со најјужната зона на тундри на северната полутопка. Долината има површина од околу 70.000 км² и претежно се состои од ледник, алпска тундра, суб алпски пасишта, планинска тајга, но исто така и пошумена и гола степа со некои полупустински области, па дури и песочни пустини со дини. Бидејќи долината се наоѓа на границата на климатските зони Сибир  и Средна Азија, температурите можат да варираат од -58&nbsp;°C во зима до 47&nbsp;°C во лето. И покрај ваквата екстремна клима, овој разновиден предел има и голема биоразновидност, и е дом на повеќе од 173 видови птици и 41 цицачи, вклучително и загрозени видови како снежниот леопард (*Panthera uncia*), аргали овци (*Овис амон*) и сибирски диви кози (*Сибирска Капра*). Отсуството на индустрија и зависноста на населението од традиционалната номадска пасторална грижа имаа минимално влијание врз пределот, оставајќи го речиси недопрен. Затоа, од 2003 година, биосферниот резерват од долината Убсунур (неговите 1.069 ха) е испишан на УНЕСКО - виот Список на места на светско наследство во Азија и Австралија

## Наводи

## Надворешни врски

* Увс Нур   
* Заштитено подрачје во басенот на Увс Нур 

Категорија:Светско наследство во Русија
Категорија:Езера во Русија
Категорија:Тува
Категорија:Меѓународни езера во Азија
Мал зеленикав белец

**Мал зеленикав белец** (*Pontia chloridice*) — пеперутка од видот на пеперутки белци. Пеперутката живее и во Македонија.

## Опис
Оваа е мала пеперутка која живее од Источна Европа па сè до  Кореја.
Мажјакот и женската се скоро исто, а се разликуваат само по одредени детали. Женката е претежно поголема и со потемни нијанси на боите. Горната страна на пеперутката е бела со црни дамки кон врвовите и рабовите на крилјата. Телото и антените се црни. Долната страна на пеперугите ги има скоро истите шари како и горната, но бојата не е црна туку зеленкаста. 
Женката има плус една црна дамка..

## Наводи

## Поврзано
* Пеперутки во Македонија

## Надворешни врски
*Пеперутки во Европа

Категорија:Инсекти на Македонија
Категорија:Белци (пеперутки)
Находка

**Находка** () е град во Русија во Приморска Покраина. Според пописот на население од 2010 година во градот живееле 159.695 жители.

Находски Залив, каде се сместил денешниот град, го открила руската корвета во 1859 година, барајќи засолниште поради бурата која надоаѓала. Според тоа, името на градот Находка на руски јазик означува „откритие“.

До 1950 година, тоа било мало рибарско место. Сето тоа се сменило кога советската влада го сменила статусот на Владивосток, одлучувајќи да има база таму во која ќе биде сместена руска тихоокеанска флота. Владивосток бил затворен за странци и странски бродови. Така, од 1950 до 1991 година, Находка бил главното пристаниште на Русија на Далечниот Исток.

Градот Находка брзо растел. Бројните згради во него датираат од 50-ти години на минатиот век, кога јапонските воени заробеници биле користени како принудна работна снага за изградба на стамбени згради за работниците кои работеле на пристаништето. Економијата на градот се засновала на пристаништето и сродните активности, како што се преработка на риба и конзервирање. Во овој период, Находка процветал. Врвот бил во 1970-ти и 1980-ти, кога градот бил добро одржуван, бидејќи тоа било единственото руско пристаниште на Далечниот Исток отворено за странци. Исто така, градот служел како источен терминал за патничкиот дел од Транссибирската железница.
мини|лево|600п|Панорама на заливот
Со отворањето на Владивосток за странци, за Находка започнало лошо време, бидејќи го изгубила првичното значење. Девалвацијата на руската рубља како резултат на азиска економска криза во 1998 година ѝ зададе уште поголем удар на Находка. Економското закрепнување настанува откако централната влада во Москва и покраинската влада во Владивосток одлучија да ја отворат областа за странски инвестиции, прогласувајќи ја Находка за слободна економска зона. Според пописот на население во 2010 година, во градот живееле 159.719 жители.

## Население
Според прелиминарните податоци од пописот, од 2010 година, во градот живеело 159.695 житела, 10.869 (7,30%) повеќе од 2002 година.

## Партнерски градови
*  Оукланд
* Пукет

## Наводи

## Надворешни врски

Категорија:Градови во Приморскиот крај
Категорија:Населени места во Русија
Мзимта

**Мзимта** (; ) е река во Краснодарскиот Крај на Руската Федерација. Тоа е најголемата руска река која тече директно во Црното Море.

## Географски одлики
Реката Мзимта тече од езерото Кардивач на Голем Кавказ, на надморска височина од 1 838 метри. Се влева во Црното Море по 89 км проток во јужните делови на градот Сочи (градска општина Адлер). Според некои хидрографски студии,во дел од протокот на Мзимта се вбројува и реката Горна Мзимта, која истекува неколку километри од езерото Горен Кардивач.

Вкупната површина на сливното подрачје што го вклучува крајниот југозапад на Краснодарскиот Крај е околу 885 км², а просечниот проток во зоната на устието е околу 45,6 m³/s (максималниот проток е 764 m³/s).

Во горниот дел на потокот, речната долина има кањонски карактер, а самиот поток се одликува со голем пад и бројни каскади. По нејзината долина минуваат бројни превои низ кои важните сообраќајни патишта го поврзуваат крајбрежјето со внатрешноста. Најголем водопад е Изумруднијски со висина од 15 метри. Во средниот и долниот дел на потокот, тој тече преку пространата Имеретинска низина, на чиј западен крај го завршува својот тек,  влевајќи се во Црното Море. Целата Имеретинска рамнина претставува алувијална рамнина формирана со наносени материјали од горниот тек на реките Мзимта и Псоу. Реката има нивален режим на хранење, а највисок водостој е пролетта кога снегот се топи во планинските делови на нејзиниот слив и кога врнежите се поинтензивни, а потоа нивото на водата во реката се зголемува за повеќе од 5 метри.

Постојат многу термоминерални извори во сливот на реката Мзимта. Во средниот дел на протокот, на десниот брег, над реката, се издига Ахстирската пештера, во која се пронајдени материјални докази за постоењето на праисториските човечки заедници во тоа подрачје.

Во горниот и средниот дел на протокот, неговите брегови се обраснати со густи шуми од бука и костен, а шумите од дива круша и орев не се ретки. Во долниот дел од протокот, бреговите првично биле прилично калливи и под мочуришна вегетација, но поради обемни мелиоративни работи, мочуриштата биле исушени.

## Економско значење
Најважните населби што лежат на брегот на реката се гратчето Краснаја Полјана и градската општина Адлер (дел од градот Сочи). Најголемата хидроцентрала на реката се наоѓа во близина на Краснаја Полјана, а се планира изградба на друга ваква електрана низводно од постојната.

На реката се наоѓа голема фарма со пастрмки, која била отворена во 1917 година.

Реката е популарно туристичко одредиште за љубителите на сплаварење, додека планинските падини во нејзиниот басен се популарни ски одредишта. Краснаја Полјана е означена како центар на дисциплините во алпско скијање за време на Зимските олимписки игри 2014 година чиј домашен град е Сочи.

## Поврзано

* Краснодарски Крај

## Користена литература

## Надворешни врски

* Реката Мзимта во Големата советска енциклопедија.

Категорија:Црно Море
Категорија:Краснодарски крај
Категорија:Реки во Русија
Категорија:Притоки на Црното Море
Категорија:Реки во Краснодарскиот крај
Црква „Вознесение Христово“ - Карбинци

**Вознесение Христово** (или позната како **Свети Спас**) — главна селска црква во штипското село Карбинци, Македонија.

Црквата се наоѓа во самото село, а околу нејзе се наоѓаат селските гробишта.

## Местоположба

Црквата е сместена на крајот од селото, зад последните куќи од селото.

## Историја

Црквата била подигната и осветена во 1876 година, но не е познато од кого е извршено осветувањето.

## Архитектура
### Иконостас

Во црквата се наоѓаат икони од  век и од 1905 година, за кои не се знае авторот.

Во 1899 година, икони за храмот насликал и Данаил Штипјанецот.

## Галерија


Податотека:Гробишта во Карбинци.jpg|Селските гробишта
Податотека:Црква „Вознесение Христово“ - Карбинци 10.jpg|Влезот со камбанаријата
Податотека:Црква „Вознесение Христово“ - Карбинци 2.jpg|Тремот
Податотека:Црква „Вознесение Христово“ - Карбинци 3.jpg|Главниот влез
Податотека:Црква „Вознесение Христово“ - Карбинци 5.jpg|Помошниот објект
Податотека:Црква „Вознесение Христово“ - Карбинци 8.jpg|Камбанаријата
Податотека:Црква „Вознесение Христово“ - Карбинци 9.jpg|Целосен поглед на црквата
Податотека:Црква „Вознесение Христово“ - Карбинци.jpg|Споредниот влез
Податотека:Црква „Вознесение Христово“ - Карбинци 7.jpg|Поглед на црквата
Податотека:Црква „Вознесение Христово“ - Карбинци 6.jpg|Апсидата


## Поврзано
* Штипско архијерејско намесништво
* Карбинска парохија
* Карбинци

## Наводи

## Надворешни врски

Категорија:Карбинци
Карбинци
Копек

десно|мини|350x350пкс| Копек 1997 (Русија).
десно|мини|350x350пкс| Копек 1992 година (Украина).
десно|мини|165x165пкс| Копек 2009, обратно (Белорусија).
десно|мини|165x165пкс| Копек 2009, аверс (Белорусија).

**Копек** (рускиː копейка, , ) е или била паричка или валутна единица на голем број земји во Источна Европа, тесно поврзана со економијата на Русија. Обично тоа е најмалата деноминација во системот на валути. Првично, копекот бил валутна единица на Царска Русија, а потоа и на Советскиот Сојуз (како советска рублја). година таа е валутна единица на Русија, Белорусија и Украина. Рускиот копек се користи и во два региона на Грузија, делумно признатите држави (вклучително и од Русија) Абхазија и Јужна Осетија. Во минатото, неколку други земји под влијание на Русија и Советскиот Сојуз имаа валутни единици кои исто така биле именувани како копекси. Од зборот „копек“ доаѓа името на паричката на Азербејџан - капик, ( ,  манат). 100 копекси = 1 руба или 1 украинска гривна.

Ниту еден копек во моментов не е официјално поделен, иако претходно биле ковани Денга (½ копек) и Полушка (½ Денга, со тоа ¼ Копек).

## Потекло
Зборот *копек* (во  , *kopeyka* ) е *деминутивна* форма на рускиот *kop'yo* (копьё) - копје . На првите копечки монети, ковани во Новгород и Псков од околу 1534 година наваму, се гледа коњаник со копје. Од 1540-тите години наваму, коњаникот носи круна, и несомнено, намерата била да се претставува Иван IV, кој беше Голем кнез на цела Русија до 1547 година и цар потоа. Следните ковања на монетата, почнувајќи од 18 век, Свети Ѓеорѓи наместо мечка убива змија.
Податотека:Kopek Ivan IV.jpg|копек на Иван IV
Податотека:Fedor borisovich.jpg|копек на Феодор Втори, околу 1605 година
Податотека:5Kopeken1783FH.jpg|бакарна паричка од пет копекси од Катерина Втора, 1783 година
Податотека:50Kop1921.PNG|Советска паричка од 50 копекси, 1921 година
Податотека:20 копеек СССР 1989 г.jpg|Советска паричка од 20 копекси, 1989 година
Податотека:50 копеек РФ 1997 г.jpg|Руска монета од 50 копекси, 2003 година


## Литература

* 
* 
* 
* 
* 

Категорија:Економија на Русија
Категорија:Економија на Белорусија
Гено Димитров

**Гено Димитров** (роден 1877 во Струпец —  во Карбинци) — војвода на Македонската револуционерна организација, кој заедно со неговата чета загинал во Битката кај Карбинци во 1903 година.

## Занимливост

Во негова чест е напишана народната песна „Излегол Гено комита“.

[мини|200п|лево|Споменик во негова чест во селото [Карбинци]]

## Надворешни врски
* Песна за војводата

Категорија:Дејци на ВМОРО
Категорија:Македонски војводи
Категорија:Починати во Карбинци
Категорија:Луѓе од Струпец (Врацанско)
Елен и волк (цртан филм)

мини|Елен и волк (кадар од цртаниот филм 1950 год)
**„Елен и волк“** - Советски анимиран цртан филм создаден во 1950 година, во режија на Дмитриј Бабиченко според бајка од  Естонија.

## Заплет
Волкот бил заробен од паднато дрво. Благородниот елен му помогнал да излезе откако го слушнал барањето за помош и добил ветување дека нема да го нападне.Но волкот, не го одржал својот збор и наместо благодарност, го нападнал еленот. Верверичката, која видела сè и кажала на мечката. Мудрата мечка им судела за расправијата, барајќи да и покажат како се сè случило и му одржала лекција на неблагодарниот волк.

## Творци

* Улогите ги одиграле: Владимир Грибков, Анатолиј Ржанов.
* Глумците не се прикажани во најавата, но се наведени заедно со целата филмска екипа во додаток на страница 180 во книгата: Филмувани бајки: Сценарија на нацртани филмови. Број 2 (1952).

## Синхронизација

* Во 2001 година, цртаниот филм бил обновен и преозвучен од Студио АС ДОО и Детски Сесија 1 ДОО. Во новата верзија, фонограмот бил целосно заменет, современи глумци биле вклучени во повторното озвучување, податоците за инженерот за звук и  глумците кои ги позајмиле гласовите биле заменети во најавата. Синхрозацијата била исклучително негативно прифатена и од мнозинството гледачи на телевизијата и од членови на професионалната заедница . 
*Озвучување во 2001 година:
* Јулиен Балмусов - *мечка*
* Виталиј Ованесов - *волк*
* Владимир Конкин - *елен*
* Татјана Канаева - верверица
* ИН. Подијаполски - јазовец

## Видео изданија
Цртаниот филм постојано се реиздава на VHS и DVD во колекции на цртани филмови:

* Најдобри советски цртани филмови, VHS 1990-ти.
* „Шумски приказни“ Дел 2, „Сојузмултфилм“, дистрибутер „Унија“, ДВД  .

## Литература
Филмувани-бајки.Сценарија на цртани филмови. Издание 2. — М.: Госкиноиздат, 1952. — 184 с. — 45 000 примероци.

Август Јакобсон „Волкот и елените“, стр. 78.

## Наводи

## Надворешни врски

* „Елен и волк“ на страницата „Енциклопедија на руското кино“

Категорија:Советски цртани филмови